यो कुनै सामान्य घटना मात्र थिएन । सिंगो राष्ट्रमाथि भइरहेको बेइमानी र घातसँग जोडिएको निकै भयानक प्रकरण थियो, जसको पर्दाफास सर्वेन्द्रको सक्रियता र सुझबुझबाट मात्र संभव भयो । नेपालको फुटबलको विकासमा यो प्रकरण आफैमा एउटा कोशेढुंगा बनेको छ, म्याच फिक्सिङको छानबिन र कारबाहीपछि फुटबलमा नेपालले निरन्तर उत्साहपूर्ण सफलता हासिल गर्दै आएको छ । यसको महत्वपूर्ण श्रेय सर्वेन्द्रलाई पनि जान्छ । जसले सिंगो फुटबल क्षेत्रलाई थप बद्नामीबाट जोगाए , शुद्ध र व्यवसायिक बनाइदिए । आज सबै खेलाडी र खेलप्रेमीले हरेक सफलतामा सर्वेन्द्रको सम्झना मात्र होइन, उनलाई सलाम गरिरहेको अवस्था छ ।
